

**JULIÁLIS**

**PÉCS**

**2025. július 12.**

**PVSK Sportpálya, Pécs, Verseny u. 13.**

**FÉRFI, ÖREGFIÚK KISPÁLYÁS LABDARÚGÓ TORNA**

A VOKE Vasutas Művelődési Ház, mint a 2025. évi MÁV-Csoport „Juliális 2025” program szervezője, hagyományai szerint ismét meghirdeti a Kispályás labdarúgó tornát FÉRFI, ÖREGFIÚK kategóriában, melyre a MÁV-Csoport, s a Rail Cargo Hungaria munkavállalói csapatainak jelentkezését várja.

A verseny a sportpálya területén, az erre kijelölt helyen kerül megrendezésre.

**1. FÉRFI KISPÁLYÁS LABDARÚGÓ TORNA**

Résztvevői: maximum 10 fős csapatok, melynek tagjai lehetnek a fentebb megnevezettek, valamint a vasútegészségügyi és a vasutas kulturális területen dolgozók és családtagjaik is. (családtagnak a 18 év alatti gyermek minősül). Egy-egy csapatban maximum 3 fő lehet, aki nem ebbe a körbe tartozik.

A csapatokban **a Nemzeti Bajnokság I, II, III. osztályában a 2024-25-ös szezonban kiváltott versenyengedélyes játékos nem vehet részt**, családtag esetében sem.

Jogosultságot vita esetén arcképes igazolvánnyal kell igazolni, ezért kérjük, hogy minden résztvevő **hozza magával** **vasúti, vagy más arcképes igazolványát**.

A nevezési lapon a **részleg vezetője** **aláírással és pecséttel igazolja**, hogy a nevezettek jogosultak részt venni a tornán.

Díjazás: I. – II. – III. helyezett csapatok részére kupa, oklevél, csapattagok részére (10 db arany – 10 db ezüst – 10 db bronz színű) érem.

**A torna sorsolása 8.40 órakor** a helyszínen, a csapatok egyidejű jelenlétével (csapatonként minimum 6 fő megjelenése esetén) történik.

**2. ÖREGFIÚK KISPÁLYÁS LABDARÚGÓ TORNA**

Résztvevői: **35 éven felüliek,** maximum 10 fős csapatok, melynek tagjai a fentebb megnevezett dolgozók. Egy-egy csapatban maximum 3 fő lehet, aki nem ebbe a körbe tartozik.

A csapatokban **a Nemzeti Bajnokság I, II, III. osztályában a 2024-25-ös szezonban kiváltott versenyengedélyes játékos nem vehet részt**, családtag esetében sem.

Jogosultságot vita esetén arcképes igazolvánnyal kell igazolni, ezért kérjük, hogy minden résztvevő hozza magával **vasúti, vagy más arcképes igazolványát**.

A nevezési lapon a **részleg vezetője** **aláírással és pecséttel igazolja**, hogy a nevezettek jogosultak részt venni a tornán.

Díjazás: I. – II. – III. helyezett csapatok részére kupa, csapattagok részére (10 db arany – 10db ezüst – 10db bronz színű) érem.

**A torna sorsolása 8.50 órakor** a helyszínen, a csapatok egyidejű jelenlétével (csapatonként minimum 6 fő megjelenése esetén) történik.

**3. GÓLKIRÁLY**

A kispályás férfi és öregfiúk labdarúgó tornák összesített eredménye alapján a legtöbb gólt elérő 1-1 játékost kupával, különdíjjal, oklevéllel jutalmazzuk!

Ha több játékos lő ugyanannyi gólt a verseny folyamán, úgy az érintett játékosok büntető rúgásokkal döntik el, hogy ki lesz a Gólkirály.

**4. EGYÉB INFORMÁCIÓK**

**A részvétel feltétele**: a sorsoláson a nevező csapatból legalább 6 fő személyes jelenléte. Ennek hiányában a csapat nem vehet részt a tornán.

**Kérjük, egységes számozott szerelésről és labdáról** minden csapat magának gondoskodjék!

A torna lebonyolításáért a helyszínen Vér Margit felel.

Nevezési határidő: **2025. június 20. 16.00 óra**

Kérjük, a **nevezési lapot szíveskedjenek eljuttatni** e-mailben dr. Csefkóné dr. Nemes Krisztina részére a jelentkezes@pvmh.hu , vagy személyesen a VOKE Vasutas Művelődési Ház, 7621 Pécs, Váradi A. u. 7/2. címre.

A nevezési lap letölthető a [https://www.vasutasmagazin.hu/vasutasnap202](https://www.vasutasmagazin.hu/vasutasnap2022)5, valamint a [www.pvmh.hu](http://www.pvmh.hu) honlapról.

**A labdarúgó tornát megfelelő számú csapat jelentkezése esetén bonyolítjuk le, melynek helyszínéről a jelentkezés elfogadásakor tájékoztatjuk a nevezőket, valamint a verseny további részleteiről, s arról is, hogy milyen cipőben lehetséges a pályákon való játék.**

Szeretettel várjuk kollégáinkat családtagjaikkal, barátaikkal együtt a vasutasnapi rendezvényünkre!

Pécs, 2025. 05.22.

Szentgyörgyváry Péter

 igazgató